වීරසූරිය ඝාතනය පිළිබඳව සොයා බැලීමට කොමිෂන් සභාවක් පත්කෙරුණි. එහි කොමසාරිස්වරයා වූයේ ශ්‍රේෂ්ඨාධිකරණ විනිසුරු ඩී. විමලරත්නය. කොමිසම රැස්වූයේ මහනුවර රතුකුරුස සමාජ රැස්වීම් ශාලාවේය. වීරසූරිය ඝාතන කොමිෂන් සභා වාර්තාවේ සමහර කොටස් 1977.02.03 දින ප්‍රසිද්ධියට පත් කරන ලදී. වීරසූරිය ඝාතනය සිදුවන කාලයේ ජනතා විමුක්ති පෙරමුණ තහනමට ලක්ව තිබුණි. විශ්වවිද්‍යාලයේ තිබුණේ ශ්‍රී ලංකා නිදහස් පක්ෂය, එක්සත් ජාතික පක්ෂය, සමසමාජ සහ කොමියුනිස්ට් පක්ෂවලට හිතවත් ශිෂ්‍ය සංගම්ය. කොමිෂම් වාර්තාව අවධාරණයෙන් සඳහන් කළ අන්දමට කොමිසම ඉදිරියේ සාක්ෂි දුන් එක් ශිෂ්‍ය නායකයකු හැර අනික් ශිෂ්‍ය නායකයන් සියලුදෙනාම සාක්ෂි දී ඇත්තේ කිසියම් දේශපාලන හිතවත්කමක් සිතෙහි සඟවාගෙනය.
වීරසූරිය ඝාතනය වන කාලයේ තහනමට ලක්ව තිබුණේ කුමක්ද ?
ජනතා විමුක්ති පෙරමුණ